
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Παιδαγωγικού Τμήματος Δημοτικής Εκπαίδευσης 
του Πανεπιστημίου Κρήτης. 

2 Έγκριση Κανονισμού Διδακτορικών Σπουδών του 
Τμήματος Χημείας του Πανεπιστημίου Κρήτης. 

ΑΠΟΦΑΣΕΙΣ 

Αριθμ. Γεν. 2285 (1) 

Έγκριση Κανονισμού Διδακτορικών Σπουδών 
του Παιδαγωγικού Τμήματος Δημοτικής Εκπαί¬ 
δευσης του Πανεπιστημίου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Τακτική Συνεδρίαση 383η/15-02-2018) 

Έχοντας υπόψη: 

1. Το π.δ. 296/1973 (ΦΕΚ 239 τ. Α71973) περί καθο¬ 
ρισμού του τίτλου και της έδρας του εν Κρήτη ιδρυθέ- 
ντος Πανεπιστημίου, το ν.δ. 114/1974 (ΦΕΚ 310 τ. Α7 
1974) περί τροποποιήσεως και συμπληρώσεως του 
ν.δ. 87/1973 (ΦΕΚ 159 τ. Α71973) «περί ιδρύσεως Πανε¬ 
πιστημίων εις Θράκην και εις Κρήτην» και επεκτάσεως 
διατάξεων τινών αυτού εις άπαντα τα ΑΕΙ (Α' 310), το 
ν. 259/1976 (ΦΕΚ 25 τ. Α71976) περί τροποποιήσεως 
και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (Φ.Ε.Κ. 48/15.04.1983, τ. Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Την υπ'αριθμ. 6 (ΦΕΚ τ. ΥΟΔΔ 82/18-02-2016) και την 
υπ' αριθμ. πρωτ. 31460/Ζ1 /23-02-2016 (ΑΔΑ: ΨΡΙ24653ΠΣ- 
ΥΙΚ) διαπιστωτική πράξη της Αναπληρώτριας Υπουργού 
Παιδείας, Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτης. 

3. Την υπ' αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του νόμου 4485/2017 (ΦΕΚ 114/τ. Α704-08-2017 
για το ακαδημαϊκό έτος 2017-2018 όπως ισχύει. 


4. Τις διατάξεις του άρθρου 4 του ν. 3861/2010 (ΦΕΚ 
112 τ. Α72010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ.Α /21.11.2013), καθώς και την κατ' εξουσιοδότηση αυ¬ 
τού εκδοθείσα υπ' αριθ. ΥΠΟΙΚ Δ6 1127865ΈΞ2010/30- 
09-2010 απόφαση. 

5. Τις διατάξεις των άρθρων 13, παρ.2 σημείο (ιε) σε 
συνδυασμό με το άρθρο 31 παρ. 1 σημείο (α), το άρθρο 
45 παρ.(2) και το άρθρο 85 παρ.6 σημείο (β) του νόμου 
4485/2017. 

6. Το με Αρ. Γεν. Πρωτ.: 1708/12-02-2018 έγγραφο 
της Γραμματέως του Παιδαγωγικού Τμήματος Δημοτι¬ 
κής Εκπαίδευσης του Πανεπιστημίου Κρήτης, Ελένης 
Μουντάκη. 

7. Το απόσπασμα πρακτικών της υπ' αριθμ. 480ης/ 
07-02-2018 Συνέλευσης του Παιδαγωγικού Τμήματος 
Δημοτικής Εκπαίδευσης, σχετικά με το παρόν θέμα, 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

τον Κανονισμό Διδακτορικών Σπουδών στις «ΕΠΙΣ¬ 
ΤΗΜΕΣ ΤΗΣ ΑΓΩΓΗΣ» του Παιδαγωγικού Τμήματος Δη¬ 
μοτικής Εκπαίδευσης του Πανεπιστημίου Κρήτης, όπως 
αυτός κατατέθηκε στη Σύγκλητο και έχει ως ακολούθως: 

Άρθρο 1 

Γενικές αρχές 

1. Το Τμήμα απονέμει Διδακτορικό Δίπλωμα στις Επι¬ 
στήμες της Αγωγής. 

2. Το Διδακτορικό Δίπλωμα, ως ανώτατος ακαδημαϊκός 
τίτλος σπουδών, πρέπει να είναι της ποιότητας εκείνης, η 
οποία να θεμελιώνει προοπτικές αναγνώρισης του/της 
Διδάκτορα στο ευρύτερο πλαίσιο της διεθνούς ακαδη¬ 
μαϊκής κοινότητας. 

Άρθρο 2 

Όργανα προγράμματος διδακτορικών σπουδών 

Αρμόδια να αποφασίζει για θέματα που προκύπτουν 
στο πρόγραμμα διδακτορικών σπουδών είναι η Γενική 
Συνέλευση (ΓΣ) του τμήματος. 

Άρθρο 3 

Κριτήρια και διαδικασία αποδοχής 
Υποψήφιων Διδακτόρων (ΥΔ) 

1. Δικαίωμα υποβολής αίτησης για εκπόνηση διδα¬ 
κτορικής διατριβής έχουν κάτοχοι Διπλώματος Μετα¬ 
πτυχιακών Σπουδών (ΔΜΣ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου. 
Οι υποψήφιοι/-ες πρέπει να έχουν πραγματοποιήσει Δι¬ 
πλωματική Εργασία (μεταπτυχιακή διατριβή) στο πλαίσιο 
των μεταπτυχιακών τους σπουδών για την απόκτηση 
του Μ.Δ.Ε. 

2. Επιπλέον, οι υποψήφιοι/-ες ΥΔ πρέπει να έχουν καλή 
γνώση (τουλάχιστον επίπεδο Β2) μίας ξένης γλώσσας 
(Αγγλικά, Γαλλικά, Γερμανικά), η οποία να τεκμηριώνεται 
με την κατάθεση των αντίστοιχων πτυχίων. 

3. Κατά τη διάρκεια του ακαδημαϊκού έτους και συγκε¬ 
κριμένα μέσα στο πρώτο δεκαπενθήμερο του Ιανουάρι¬ 
ου, του Μάίου και του Σεπτεμβρίου, οι υποψήφιοι που 
επιθυμούν να γίνουν δεκτοί για την εκπόνηση διδακτορι¬ 
κής διατριβής, υποβάλλουν στη Γραμματεία του Π.Τ.Δ.Ε. 
φάκελο υποψηφιότητας (σε έντυπη και ηλεκτρονική 
μορφή) που περιλαμβάνει τα εξής: 

1. αίτηση σύμφωνη με όσα ορίζει η ισχύουσα νομο¬ 
θεσία, 

2. επιστολή αρχικής αποδοχής εκπόνησης διδακτορι¬ 
κής διατριβής από Καθηγητή του Τμήματος, 

3. αναλυτικό βιογραφικό σημείωμα, 

4. αναλυτικό αρχικό σχέδιο εκπόνησης διδακτορικής 
διατριβής, 

5. αντίγραφα τίτλων σπουδών (οι τίτλοι σπουδών που 
έχουν αποκτηθεί σε Α.Ε.Ι. του εξωτερικού πρέπει να 
έχουν αναγνωρισθεί από το Δ.Ο.Α.Τ.Α.Π. ή το ΔΙ.Κ.Α.Τ.Σ.Α. 
ως τίτλοι ισότιμοι με εκείνους που χορηγούν τα ελληνικά 
Α.Ε.Ι), 

6. αναλυτικό πιστοποιητικό μεταπτυχιακών σπουδών, 

7. ενδεχόμενες δημοσιεύσεις, 

8. πτυχίο ή πτυχία ξένης γλώσσας. 

4. Το αναλυτικό αρχικό σχέδιο εκπόνησης διδακτορι¬ 
κής διατριβής πρέπει να έχει έκταση 4.000-6.000 λέξεις 
(χωρίς τη βιβλιογραφία και τα παραρτήματα) και να πε¬ 
ριλαμβάνει με σαφήνεια τα εξής στοιχεία: 

ί. Πρωτοτυπία της μελέτη ς/Αναγκαιότητα της έρευνας 

ίί. Βιβλιογραφική επισκόπηση 

ϋί. Σκοπό- ερευνητικά ερωτήματα/ερευνητικές υπο¬ 
θέσεις 

ίν. Μεθοδολογικό σχεδίασμά 

ν. Σχεδίασμά ανάλυσης ευρημάτων 

5. Οι υποψήφιοι/ες παρουσιάζονται για συνέντευξη και 
αναπτύσσουν το αρχικό σχέδιο εκπόνησης διδακτορικής 
διατριβής ενώπιον τριμελούς επιτροπής που αποτελείται 
από καθηγητές του τμήματος οι οποίοι έχουν γνωστικό 
αντικείμενο σχετικό με το επιστημονικό πεδίο της υπό 
κρίση πρότασης. Σύμφωνα με όσα ορίζει η ισχύουσα 
νομοθεσία, η συγκρότηση των τριμελών επιτροπών απο- 
φασίζεται από την ΓΣ του Τμήματος. Ο προτεινόμενος 
επιβλέπων Καθηγητής δύναται να είναι το ένα μέλος 
της επιτροπής. Οι τριμελείς επιτροπές καλούν τους ΥΔ 
μέσω της Γραμματείας του Τμήματος να προσέλθουν σε 
συνέντευξη, προκειμένου να παρουσιάσουν το σχέδιο 


εκπόνησης της διατριβής τους. Η πρόσκληση αυτή γίνε¬ 
ται τουλάχιστον δεκαπέντε μέρες πριν την ημερομηνία 
της συνέντευξης. 

6. Η αρμόδια τριμελής επιτροπή λαμβάνοντας υπόψη 
τα δικαιολογητικά που έχει καταθέσει ο ενδιαφερόμενος, 
την ποιότητα του αναλυτικού σχεδίου εκπόνησης διδα¬ 
κτορικής διατριβής, καθώς και την επιστολή του δυνά¬ 
μει επιβλέποντος Καθηγητή, εισηγείται στη Γ.Σ. για τους 
υποψήφιους που δύνανται να ξεκινήσουν την εκπόνηση 
διδακτορικής διατριβής στο Τμήμα ακολουθώντας όσα 
ορίζει η ισχύουσα νομοθεσία. Ο προτεινόμενος ως επι- 
βλέπων καθηγητής δύναται να κάνει χωριστή εισήγηση 
στην ΓΣ για τον/την ΥΔ που τον αφορά. Στην εισήγηση 
της τριμελούς επιτροπής περιλαμβάνεται με σαφήνεια 
το θέμα, ο τίτλος της διατριβής, και η γλώσσα στην οποία 
θα συγγράφει (ελληνικά ή αγγλικά). 

7. Τροποποίηση του θέματος της διδακτορικής δια¬ 
τριβής μέσα στην ίδια γνωστική περιοχή μπορεί να γί¬ 
νει με απόφαση του επιβλέποντα ή και της τριμελούς 
συμβουλευτικής επιτροπής. Στην περίπτωση αυτή η 
τριμελής συμβουλευτική επιτροπή, σε συνεργασία με 
τον υποψήφιο διδάκτορα, συντάσσει πρωτόκολλο με τον 
τίτλο του νέου θέματος, το οποίο καταθέτει στη Γραμμα¬ 
τεία του Τμήματος και ενημερώνει τη Γ.Σ. Σε περίπτωση 
τροποποίησης του θέματος, ο υποψήφιος διδάκτορας 
λαμβάνει μετά από αίτησή του και με τη σύμφωνη γνώ¬ 
μη της συμβουλευτικής επιτροπής παράταση έως δύο 
ημερολογιακά έτη από την ημερομηνία συζήτησης του 
θέματος στη ΓΣ του τμήματος. Ενδεχόμενη παράταση 
που θα λάβει συνυπολογίζεται στον συνολικό χρόνο που 
δικαιούται (βλ. άρθρο 10). 

8. Η Γ.Σ. αποφασίζει για την αποδοχή των υποψηφίων 
διδακτόρων για έναρξη εκπόνησης διδακτορικής δια¬ 
τριβής λαμβάνοντας υπόψη την ποιότητα του αναλυ¬ 
τικού σχεδίου εκπόνησης διδακτορικής διατριβής και 
την εισήγηση της αρμόδιας τριμελούς επιτροπής. Η Γ.Σ. 
ορίζει την τριμελή Συμβουλευτική Επιτροπή, όπως ορίζει 
η ισχύουσα νομοθεσία και αποδέχεται τον αρχικό τίτλο 
της διδακτορικής διατριβής. 

Άρθρο 4 

Επίβλεψη διδακτορικής διατριβής 

1. Σύμφωνα με το άρθρο 39 του νόμου 4587/2017, 
δικαίωμα επίβλεψης διδακτορικών διατριβών έχουν τα 
μέλη Δ.Ε.Π. α' βαθμίδας, αναπληρωτή και επίκουρου του 
οικείου τμήματος. 

2. Η ΓΣ του Τμήματος αναθέτει στον προτεινόμενο 
επιβλέποντα, μέλος ΔΕΠ του τμήματος, την επίβλεψη 
της διδακτορικής διατριβής και ορίζει τριμελή συμβου¬ 
λευτική επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. Στην επι¬ 
τροπή αυτή μετέχουν ως μέλη, ο επιβλέπων και δύο ακό¬ 
μη μέλη Δ.Ε.Π. α' βαθμίδας, αναπληρωτή και επίκουρου 
από το οικείο ή άλλο Α.Ε.Ι. ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των βαθ¬ 
μιδών Α', Β' ή Γ' από ερευνητικά κέντρα του άρθρου 13 Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ- 

λοδαπής, οι οποίοι έχουν το ίδιο ή συναφές γνωστικό 
αντικείμενο με την εν λόγω διδακτορική διατριβή. 

3. (α) Αν για οποιονδήποτε λόγο ο επιβλέπων εκλεί- 
ψει ή διαπιστωμένα αδυνατεί να τελέσει χρέη επιβλέ- 
ποντος για διάστημα μεγαλύτερο του ενός έτους, η ΓΣ 
του Τμήματος, εκτιμώντας τις περιστάσεις, αναθέτει σε 
άλλο μέλος ΔΕΠ την επίβλεψη, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, ή σε ένα από τα άλλα δύο (2) μέλη της 
τριμελούς συμβουλευτικής επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπεται από κάθε επιβλέποντα, 
σύμφωνα με όσα ορίζονται στον Κανονισμό Διδακτορι¬ 
κών Σπουδών. Στην περίπτωση αυτή, ο προτεινόμενος 
νέος επιβλέπων μπορεί κατ' εξαίρεση να είναι μέλος ΔΕΠ 
άλλου Τμήματος του ιδίου ή άλλου Ιδρύματος. 

(β) Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι, στο 
οποίο ανήκει το Τμήμα, όπου ξεκίνησε η εκπόνηση της 
διατριβής. 

(γ) Μέλος ΔΕΠ δεν μπορεί να ορίζεται ως επιβλέπων 
εφόσον έχει υπολειπόμενο χρόνο υπηρεσίας μικρότερο 
του ελάχιστου χρόνου τριών (3) ημερολογιακών ετών, 
ο οποίος απαιτείται για την εκπόνηση διδακτορικής δι¬ 
ατριβής. 

4.0 μέγιστος αριθμός ενεργών διδακτορικών διατρι¬ 
βών προς επίβλεψη για κάθε μέλος ΔΕΠ με την ιδιότητα 
του πρώτου/κύριου επιβλέποντα δεν μπορεί να είναι 
ανώτερος των πέντε (5), εκτός αν ορίζεται διαφορετικά 
στην κείμενη νομοθεσία. 

5. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι προσωρινοί τίτ¬ 
λοι των εκπονούμενων διδακτορικών διατριβών, καθώς 
και τα μέλη των συμβουλευτικών επιτροπών αναρτώνται 
στον διαδικτυακό τόπο του Τμήματος στην ελληνική και 
στην αγγλική γλώσσα. 

Άρθρο 5 

Διαδικασία εκπόνησης της 
διδακτορικής διατριβής 

1. Η εκπόνηση της διδακτορικής διατριβής δεν απαιτεί 
την επιτυχή παρακολούθηση μαθημάτων. Ωστόσο, ενδέ¬ 
χεται να ζητηθεί από τους υποψηφίους να παρακολου¬ 
θήσουν συγκεκριμένα μαθήματα, εφόσον ο επιβλέπων 
καθηγητής το κρίνει σκόπιμο. 

2. Ο υποψήφιος διδάκτορας οφείλει να βρίσκεται σε 
τακτική επαφή με τον επιβλέποντα καθηγητή και να έχει 
διά ζώσης συνάντηση μαζί του τουλάχιστον τρεις φορές 
το χρόνο. Επιπλέον, υποχρεούται μία φορά το χρόνο να 
παρουσιάζει προφορικά την πρόοδο των εργασιών του 
στην τριμελή επιτροπή, καθώς και να καταθέτει σχετικό 
γραπτό υπόμνημα στα μέλη αυτής. Για τον σκοπό αυτό 
ο επόπτης οφείλει να συγκαλεί κοινή συνεδρίαση της 
επιτροπής για την δια ζώσης προφορική παρουσίαση 
της προόδου των εργασιών του υποψηφίου διδάκτορα. 
Τα μέλη της τριμελούς επιτροπής πλην του επιβλέποντος 
μπορούν να συμμετέχουν στην παρουσίαση και μέσω 
τηλεδιάσκεψης. 


Σχετικό υπόδειγμα του γραπτού υπομνήματος επι¬ 
συνάπτεται ως Παράρτημα στον παρόντα εσωτερικό 
κανονισμό. Η κατάθεση της ετήσιας έκθεσης προόδου 
θα γίνεται σε ηλεκτρονική μορφή το μήνα Ιούνιο. Μέσα 
σε διάστημα ενός μηνός ο επιβλέπων καθηγητής οφείλει 
να αποστέλλει στη ΓΣ έγγραφο υπόμνημα αναφορικά 
με την πορεία της εργασίας του υποψηφίου, το οποίο 
θα περιέχει το κατατεθέν υπόμνημα και σχόλια δικά του 
ή και των άλλων μελών της Επιτροπής. Όλα τα σχετικά 
έγγραφα θα καταχωρούνται στον ατομικό φάκελο του 
υποψηφίου. 

Άρθρο 6 

Υποβολή και κρίση της διατριβής 

1. Η διδακτορική διατριβή πρέπει να είναι πρωτότυπη 
ερευνητική εργασία, να περιλαμβάνει αξιόλογα ερευ¬ 
νητικά αποτελέσματα και να περιέχει στοιχεία που να 
πιστοποιούν την προσωπική συμβολή του υποψηφίου 
στην επιστήμη. Η διδακτορική διατριβή πρέπει να συ¬ 
νοδεύεται από περίληψη (300-500 λέξεις) στην ελληνική 
και εκτενή περίληψη (1000-1500 λέξεων) στην αγγλική 
γλώσσα (και το αντίστροφο, εάν η γλώσσα συγγραφής 
είναι η αγγλική). 

2. Για να πραγματοποιηθεί η δημόσια υποστήριξη 
της διδακτορικής διατριβής, ο υποψήφιος θα πρέπει να 
έχει εξασφαλίσει την έγκριση του επιβλέποντα και των 
λοιπών μελών της Συμβουλευτικής Επιτροπής, στους 
οποίους θα καταθέσει το αντίγραφο της διατριβής σε 
σχεδόν τελική μορφή. Τα μέλη της τριμελούς οφείλουν 
να καταθέσουν γραπτώς σχόλια στον υποψήφιο σε διά¬ 
στημα όχι μεγαλύτερο των εξήντα ημερών. 

3. Μετά την έγκριση της τελικής μορφής της από την 
τριμελή συμβουλευτική επιτροπή, η διατριβή υποβάλλε¬ 
ται στη Γραμματεία του τμήματος σε οκτώ (8) αντίτυπα, 
ενώ ο υποψήφιος κάνει αίτηση στη ΓΣ για να οριστεί η 
επταμελής επιτροπή αξιολόγησης. Μαζί με την αίτηση 
κατατίθεται σχετική εισήγηση της τριμελούς επιτροπής 
πλήρως αιτιολογημένη και τεκμηριωμένη, η οποία να 
περιέχει και τα σημεία εκείνα της διατριβής που είναι 
πρωτότυπα και συμβάλλουν στην προαγωγή της επι¬ 
στήμης. Ένα αντίγραφο της διατριβής παραμένει στη 
Γραμματεία του Τμήματος, ενώ μια πολύ σύντομη περί¬ 
ληψή της υποβάλλεται από τον υποψήφιο στα μέλη της 
ΓΣ προς ενημέρωση. 

4. Η ΓΣ, ύστερα από εισήγηση της τριμελούς συμβου¬ 
λευτικής επιτροπής, ορίζει την επταμελή εξεταστική 
επιτροπή για την αξιολόγηση και την τελική κρίση της 
διατριβής. 

5. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της ΓΣτουΤμήματος αντικαθίστανται από ισάριθ¬ 
μα μέλη που πληρούν τα εκ του νόμου προβλεπόμενα 
κριτήρια, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39. Πρόεδρος της εξεταστικής 
επιτροπής είναι ο επιβλέπων καθηγητής, εκτός εάν έχει 
αφυπηρετήσει, οπότε και αντικαθίσταται από άλλο μέλος 
της επιτροπής με απόφαση της ΓΣ του Τμήματος. 

6. Η διατριβή υποστηρίζεται δημόσια σε τόπο και 
χρόνο που ορίζονται οκτώ (8) τουλάχιστον ημέρες πριν 

την πρόσκληση και τουλάχιστον ένα μήνα μετά τον ορι¬ 
σμό από την ΓΣ της επταμελούς εξεταστικής επιτροπής. 
Η πρόσκληση κοινοποιείται στον υποψήφιο διδάκτορα, 
στα μέλη της εξεταστικής επιτροπής, στα μέλη ΔΕΠ του 
Τμήματος, και τοιχοκολλείται στους χώρους ανακοινώ¬ 
σεων το υ Τμ ή ματος. 

7. Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 

8. Η δημόσια υποστήριξη της εργασίας είναι προφορι¬ 
κή και ανοιχτή και ακολουθείτο εξής τυπικό, την τήρηση 
του οποίου επιβλέπει ο συντονιστής: 

• Ο συντονιστής της επιτροπής εκκινεί τη διαδικασία 
συστήνοντας τον υποψήφιο. 

• Ο υποψήφιος παρουσιάζει την εργασία του για 
30-45 λεπτά. 

• Ακολουθούν ερωτήσεις από μέλη της Επιτροπής σε 
έναν ή περισσότερους γύρους. 

• Ακολουθούν ερωτήσεις από το κοινό. 

• Ο υποψήφιος και το κοινό εγκαταλείπουν την αίθου¬ 
σα και η Εξεταστική Επιτροπή συνεδριάζει χωρίς την πα¬ 
ρουσία τρίτων. Τα αφυπηρετήσαντα μέλη της τριμελούς 
συμβουλευτικής επιτροπής που έχουν αντί κατασταθεί 
μπορούν να παρίστανται κατά τη συνεδρίαση χωρίς δι¬ 
καίωμα ψήφου. Η επιτροπή κρίνει την εργασία ως προς 
την ποιότητα, την πληρότητα, την πρωτότυπη σκέψη και 
τη συμβολή της στην επιστήμη και με βάση αυτά τα κρι¬ 
τήρια την αξιολογεί. Εάν πέντε τουλάχιστον από τα μέλη 
της εξεταστικής επιτροπής την εγκρίνουν, η διατριβή θε¬ 
ωρείται εγκεκριμένη. Επιπλέον, πρέπει να βαθμολογηθεί 
στην κλίμακα ’Καλώς', Αίαν καλώς' και Άριστα'. 

•Το πρακτικό της εξεταστικής επιτροπής, υπογεγραμ¬ 
μένο από όλα τα παρόντα μέλη της, διαβιβάζεται από 
τον πρόεδρό της στο Τμήμα. 

9. Αν η διδακτορική διατριβή έχει εγκριθεί υπό την 
αίρεση να ληφθούν υπόψιν ή και να ενσωματωθούν 
σχετικές παρατηρήσεις και υποδείξεις από τα μέλη της 
επταμελούς επιτροπής, ο υποψήφιος υποχρεούται να 
διορθώσει το κείμενο της διατριβής του σύμφωνα με 
τις παρατηρήσεις και τις υποδείξειςτης εξεταστικής επι¬ 
τροπής σε διάστημα που ορίζεται από την εξεταστική 
επιτροπή και το οποίο σε κάθε περίπτωση δεν μπορεί 
να υπερβαίνει τους τρεις (3) μήνες, και ακολούθως να 
καταθέσει στον πρόεδρο της επταμελούς επιτροπής τη 
διατριβή του στην τελική μορφή της. Μετά τον έλεγχο 
της διατριβής, ο πρόεδρος της επιτροπής καταθέτει στον 
πρόεδρο της ΓΣ το πρακτικό της επταμελούς επιτροπής 
με την έγκριση της διατριβής και ημερομηνία εκείνη της 
κατάθεσης της βελτιωμένης τελικής διατριβής. 

10. Ο υποψήφιος υποχρεούται να καταθέσει τη δι¬ 
ατριβή του σε τρία αντίτυπα, ένα στη Γραμματεία του 
Τμήματος, και δύο στη Βιβλιοθήκη του Πανεπιστημίου 
Κρήτης, σε έντυπη και ηλεκτρονική μορφή. 

Άρθρο 7 

Καθομολόγηση διδακτόρων 

Η απονομή του διδακτορικού διπλώματος σε διδά¬ 
κτορες των οποίων η εργασία έχει εγκριθεί πραγματο¬ 
ποιείται ενώπιον του Τμήματος σε ειδική τελετή η οποία 
προηγείται της ΓΣ. 


Άρθρο 8 

Υποχρεώσεις και δικαιώματα 
των υποψηφίων διδακτόρων 

1. Οι διδακτορικές σπουδές παρέχονται δωρεάν. 

2. Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής, διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

3. Οι υποψήφιοι διδάκτορες οφείλουν να συμμε¬ 
τέχουν στις δραστηριότητες του Τμήματος που τους 
ανατίθενται από το Τμήμα μετά από εισήγηση του επι- 
βλέποντος, όπως υποστήριξη διοργάνωσης ημερίδων 
και συνεδρίων, συμμετοχή σε εργαστηριακά μαθήματα 
του Τμήματος συναφή με το ιδιαίτερο αντικείμενο της 
διδακτορικής διατριβής τους, καθοδήγηση φοιτητών 
στη Σχολική Πρακτική άσκηση κ.α.). Επίσης, υποχρεού- 
νται να συμμετέχουν σε δύο (2) τουλάχιστον επιτηρήσεις 
εξετάσεων του προπτυχιακού προγράμματος σπουδών 
του Τμήματος ανά εξεταστική περίοδο. 

Άρθρο 9 

Χρονική διάρκεια της διδακτορικής 
διατριβής και όροι διαγραφής 

1. Η ελάχιστη χρονική διάρκεια για την απόκτηση δι¬ 
δακτορικού διπλώματος είναι τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. 

2. (α) Η μέγιστη διάρκεια για την απόκτηση του διδα¬ 
κτορικού διπλώματος είναι τα πέντε (5) ημερολογιακά 
έτη από την ημερομηνία έγκρισης της εκπόνησης της 
διατριβής από τη Γ.Σ. Οποιαδήποτε παράταση του χρό¬ 
νου εκπόνησης της διατριβής πέραν των πέντε ετών θα 
πρέπει να είναι επαρκώς αιτιολογημένη στην σχετική 
αίτηση του υποψηφίου προς την ΓΣ, η οποία και είναι 
αρμόδια για να την εγκρίνει. Προϋπόθεση για να εγκριθεί 
η παράταση είναι η γραπτή σύμφωνη γνώμη της τριμε¬ 
λούς συμβουλευτικής επιτροπής. 

(β) Η παράταση μπορεί να έχει διάρκεια το πολύ δύο 
(2) ημερολογιακά έτη από το τέλος της πενταετίας. Η πα¬ 
ράταση αυτή χορηγείται για διάστημα ενός έτους αρχικά, 
με δυνατότητα επέκτασης κατά ένα έτος ακόμα, υπό την 
προϋπόθεση ότι υπάρχει γραπτή θετική αξιολόγηση από 
την τριμελή συμβουλευτική επιτροπή της πορείας της 
διατριβής κατά το πρώτο έτος τη παράτασης. 

(γ) Σε περίπτωση που ο υποψήφιος δεν έχει καταθέσει 
μέχρι το τέλος της συνολικής παράτασης που έχει χορη¬ 
γηθεί το τελικό αντίγραφο της διατριβής του στη Γραμ¬ 
ματεία, και αίτηση του για τον ορισμό της επταμελούς 
επιτροπή αξιολόγησης, διαγράφεται από τα μητρώα του 
τμήματος με απόφαση της ΓΣ του Τμήματος, σύμφωνα 
με τα οριζόμενα στην παρ. 4 κατωτέρω. 

3. Επί πλέον, ο υποψήφιος διδάκτορας ενδέχεται να 
διαγράφει από τα σχετικά μητρώα του τμήματος σύμ¬ 
φωνα με τα οριζόμενα στην παρ. 4 κατωτέρω, και στις 
ακόλουθες περιπτώσεις: 

α. Εάν δεν επικοινωνήσει με τον επιβλέποντα για διά¬ 
στημα μεγαλύτερο του ενός έτους, σύμφωνα με ενυπό¬ 
γραφη δήλωση του επιβλέποντα και σχετική τεκμηρίωση, 

β. Εάν λάβει δύο συνεχόμενες αρνητικές εισηγήσεις 
για την πορεία της εργασίας του ή εάν δεν καταθέσει 
έκθεση προόδου για δύο συνεχόμενα έτη. 

4. Στις περιπτώσεις των ανωτέρω παραγράφων 2(γ) και 
3, η Γραμματεία αποστέλλει προειδοποιητική συστημένη 
επιστολή στον υποψήφιο διδάκτορα, με κοινοποίηση 
στον επιβλέποντα, στην οποία τους ενημερώνει για την 
πιθανή διαγραφή και τους λόγους που την επιβάλλουν. 
Μετά πάροδο διμήνου από την αποστολή της ανωτέρω 
συστημένης προειδοποιητικής επιστολής, βάσει του 
παρόντος κανονισμού και λαμβάνοντας υπόψη τυχόν 
απαντήσεις του υποψηφίου και του επιβλέποντος στην 
προειδοποιητική επιστολή, η ΓΣ του Τμήματος αποφα¬ 
σίζει για τη διαγραφή ή όχι του υποψήφιου διδάκτορα 
από το μητρώο του Τμήματος. 

Άρθρο 10 

Μεταβατικές Διατάξεις 

1. Οι υποψήφιοι διδάκτορες του Τμήματος, οι οποί¬ 
οι έχουν γίνει δεκτοί έως και την ημερομηνία έναρξης 
ισχύος του παρόντος κανονισμού και για τους οποίους 
δεν έχει οριστεί η επταμελής επιτροπή αξιολόγησης της 
διατριβής τους κατά την έναρξη ισχύος του παρόντος 
κανονισμού, ακολουθούν τη διαδικασία εκπόνησης διδα¬ 
κτορικής διατριβής που προβλέπουν η κείμενη νομοθε¬ 
σία και οι διατάξεις του παρόντος κανονισμού, εφόσον η 
διάρκεια των σπουδών τους είναι μικρότερη των 5 ετών. 

2. Στις περιπτώσεις κατά τις οποίες ο υποψήφιος δι¬ 
δάκτορας έχει συμπληρώσει το 7ο έτος εκπόνησης της 
διατριβής του κατά την έναρξη ισχύος του παρόντος 
κανονισμού, αποστέλλεται από τη Γραμματεία μετά από 
επισήμανση της ΕΜΣ του τμήματος, συστημένη επιστο¬ 
λή προς τον υποψήφιο διδάκτορα, με κοινοποίηση στα 
μέλη της τριμελούς συμβουλευτικής επιτροπής, με την 
οποία ζητείται η κατάθεση εντός τριών (3) μηνών από 
την αποστολή της επιστολής λεπτομερούς υπομνήματος 
του υποψηφίου διδάκτορα, το οποίο να συνοδεύεται από 
σχόλια του επιβλέποντος για την μέχρι τότε πορεία της 
διατριβής. Επίσης, ζητείται η κατάθεση δια της Γραμμα¬ 
τείας της ολοκληρωμένης διατριβής στα μέλη της τρι¬ 
μελούς συμβουλευτικής επιτροπής, το αργότερο εντός 
δεκαοκτώ μηνών από την αποστολή της συστημένης 
επιστολής. 

Σε περίπτωση μη ανταπόκρισης στα ανωτέρω ορι¬ 
ζόμενα, θεωρείται ότι ο υποψήφιος διδάκτορας είναι 
ακαδημαϊκά ανενεργός και διαγράφεται από τα μητρώα 
του Τμήματος με απόφαση της ΓΣ. Η Γραμματεία, μετά 
την παρέλευση του ανωτέρω διαστήματος των 18 μη¬ 
νών αποστέλλει στον υποψήφιο διδάκτορα ενημερωτική 
επιστολή για τη διαγραφή του, με κοινοποίηση στα μέλη 
της τριμελούς συμβουλευτικής επιτροπής. 

3. Στις περιπτώσεις κατά τις οποίες η διάρκεια εκπόνη- 
σηςτης διδακτορικής διατριβής είναι μεγαλύτερη των 5 
αλλά μικρότερη των 7 ετών, χορηγείται αυτοδικαίως από 
τη ΓΣ παράταση για την ολοκλήρωση της διατριβής μέ¬ 
χρι τη συμπλήρωση επτά ετών συνολικά από την έναρξη 
εκπόνησής της. Σε αυτές τις περιπτώσεις η Γραμματεία 
αποστέλλει σχετική συστημένη επιστολή προς τον υπο¬ 


ψήφιο διδάκτορα με κοινοποίηση στα υπόλοιπα μέλη 
της τριμελούς συμβουλευτικής επιτροπής. Μετά την πα¬ 
ρέλευση των επτά ετών χωρίς να έχει ολοκληρωθεί η 
διατριβή, εφαρμόζονται οι διατάξεις της παραγράφου 2 
του παρόντος άρθρου. 

Άρθρο 11 

Έναρξη ισχύος του παρόντος κανονισμού 
Οι διατάξεις του παρόντος κανονισμού ισχύουν από 
τη δημοσίευσή του στο Φύλλο Εφημερίδας της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. Γεν. 2287 (2) 

Έγκριση Κανονισμού Διδακτορικών Σπουδών 
του Τμήματος Χημείας του Πανεπιστημίου Κρή¬ 
της. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Τακτική Συνεδρίαση 383η/15-02-2018) 

Έχοντας υπόψη: 

1. Το π.δ. 296/1973 (ΦΕΚ 239 τ. Α71973) περί καθο¬ 
ρισμού του τίτλου και της έδρας του εν Κρήτη ιδρυ- 
θέντος Πανεπιστημίου, το ν.δ. 114/1974 (ΦΕΚ 310 
τ. Α71974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ. Α71973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ (Α'310), 
το ν. 259/1976 (ΦΕΚ 25 τ. Α71976) περί τροποποιήσε¬ 
ως και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (Φ.Ε.Κ. 48/15.04.1983, τ. Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Την υπ' αριθμ. 6 (ΦΕΚ τ. ΥΟΔΔ 82/18-02-2016) και 
την υπ' αριθμ. πρωτ. 31460/Ζ1/23-02-2016 (ΑΔΑ: 
ΨΡΙ24653ΠΣ-Υ1Κ) διαπιστωτική πράξη της Αναπληρώ- 
τριας Υπουργού Παιδείας Έρευνας και Θρησκευμάτων, 
όπου διαπιστώνεται ότι ο Καθηγητής Οδυσσέας Ζώρας 
έχει εκλεγεί ως Πρύτανης του Πανεπιστημίου Κρήτης. 

3. Την υπ' αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια¬ 
τάξεων του Νόμου 4485/2017 (ΦΕΚ 114/τ.Α704-08-2017 
για το ακαδημαϊκό έτος 2017-2018 όπως ισχύει. 

4. Τις διατάξειςτου άρθρου 4του ν. 3861/2010 (ΦΕΚ 112 
τ. Α72010) ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ.Α721.11.2013), καθώς και την κατ' εξουσιοδότηση 
αυτού εκδοθείσα υπ' αριθ. ΥΠΟΙΚ Δ6 1127865/ΕΞ2010/ 
30-09-2010 απόφαση. 

5. Τις διατάξεις των άρθρων 13, παρ. 2 σημείο (ιε) σε 
συνδυασμό με το άρθρο 31 παρ. 1 σημείο (α),το άρθρο 

45 παρ.(2) και το άρθρο 85 παρ. 6 σημείο (β) του νόμου 
4485/2017. 

6. Το με Αρ. Γεν. Πρωτ.: 1725/12-02-2018 έγγραφο της 
Γραμματέως του Τμήματος Χημείας του Πανεπιστημίου 
Κρήτης Άννας Παντελιδάκη. 

7. Το απόσπασμα πρακτικών της με ημερομηνία 06- 
02-2018 Συνέλευσης του Τμήματος Χημεία, σχετικά με 
το παρόν θέμα. 

8. Το γεγονός ότι με την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει 

τον Κανονισμό Διδακτορικών Σπουδών του Τμήματος 
Χημείας του Πανεπιστημίου Κρήτης, όπως αυτός κατατέ¬ 
θηκε στη Σύγκλητο του και έχει ως ακολούθως: 

Άρθρο 1 

Εγγραφή- Διαδικασία επιλογής 

α) Ο/Η υποψήφιος/α που ενδιαφέρεται για την εκπό¬ 
νηση διδακτορικής διατριβής (ΔΔ) υποβάλλει σχετική 
αίτηση στη ΓραμματείατουΤμήματος, απευθυνόμενος/η 
στη Συνέλευση Τμήματος (ΣΤ) προσδιορίζοντας το ερευ¬ 
νητικό πεδίο της διατριβής και τον επιβλέποντα ή την 
επιβλέπουσα. Η αίτηση μπορεί να υποβληθεί καθ' όλη 
τη διάρκεια του ακαδημαϊκού έτους. 

Στην αίτηση για ένταξη στο Τμήμα Χημείας για εκπό¬ 
νηση ΔΔ θα πρέπει ο/η υποψήφιος/α να καταθέσει στην 
Επιτροπή Μεταπτυχιακών Σπουδών (ΕΜΣ) αντίγραφο 
του Μεταπτυχιακού Διπλώματος Ειδίκευσης (ΜΔΕ) (Δί¬ 
πλωμα Μεταπτυχιακών Σπουδών (ΔΜΣ) με βάση το ν. 
4485/2017) και πιστοποιητικό αναλυτικής βαθμολογίας. 

Στην αίτηση αναγράφονται: 

- ο προτεινόμενος τίτλος, 

- η προτεινόμενη γλώσσα εκπόνησης, η οποία μπορεί 
να είναι διάφορη της ελληνικής κατόπιν αιτιολογημένης 
έκθεσης, 

- ο προτεινόμενος ως επιβλέπων της διδακτορικής 
διατριβής, ο οποίος ανήκει σε όσους έχουν δικαίωμα 
επίβλεψης διδακτορικής διατριβής, σύμφωνα με όσα 
ορίζονται στο άρθρο 39 του ν. 4485/2017 (ΦΕΚ 114/ 
Α704.04.2017). 

Η Συνέλευση του Τμήματος (Σ.Τ.), μετά από εισήγηση 
της ΕΜΣ, εξετάζει αν ο/η υποψήφιος/α πληροί τις προ¬ 
ϋποθέσεις για την εκπόνηση διδακτορικής διατριβής 
με βάση τα κριτήρια που έχουν τεθεί σύμφωνα με τον 
Κανονισμό Διδακτορικών Σπουδών και εγκρίνει το σύνο¬ 
λο των μαθημάτων, είτε προτείνει την παρακολούθηση 
συμπληρωματικών μεταπτυχιακών μαθημάτων. 

β) Δικαίωμα υποβολής αίτησης για εκπόνηση διδακτο¬ 
ρικής διατριβής έχουν οι κάτοχοι Διπλώματος Μεταπτυ¬ 
χιακών Σπουδών Α.Ε.Ι.της ημεδαπής ή αναγνωρισμένου 
ως ισότιμου της αλλοδαπής ή ενιαίου και αδιάσπαστου 
τίτλου σπουδών μεταπτυχιακού επιπέδου του άρθρου 

46 του ν. 4485/2017 (ΦΕΚ 114/Α704.04.17). Επίσης, δικαί¬ 
ωμα υποβολής αίτησης έχουν οι κάτοχοι Μεταπτυχιακών 
Διπλωμάτων σε συναφές αντικείμενο των ερευνητικών 
ενδιαφερόντων των μελών ΔΕΠ του Τ μήματος Χημείας. 

γ) Σε ειδικές περιπτώσεις γίνεται αιτιολογημένα δε¬ 
κτός ως υποψήφιος διδάκτορας και μη κάτοχος Δ.Μ.Σ. 
Για τους Υποψήφιους Διδάκτορες που γίνονται δεκτοί 


κατ' εξαίρεση χωρίς να είναι κάτοχοι ΜΔΕ, το ελάχιστο 
χρονικό όριο για την απόκτηση του διδακτορικού διπλώ¬ 
ματος είναι τέσσερα (4) πλήρη ημερολογιακά έτη από 
τον ορισμό της Τριμελούς Συμβουλευτικής Επιτροπής. 
Στην περίπτωση αυτή, ο υποψήφιος διδάκτορας (ΥΔ) 
υποχρεούται να περατώσει οργανωμένο κύκλο μαθη¬ 
μάτων (ισοδύναμο με 60 Ε(ΙΤ5) που ορίζεται από την Σ.Τ. 
στα πλαίσια του Προγράμματος Μεταπτυχιακών Σπου¬ 
δών (IΓΜΣ) του Τμήματος Χημείας. Ο χρόνος παρακολού¬ 
θησης κύκλου υποχρεωτικών μαθημάτων υπολογίζεται 
στον ελάχιστο χρόνο για την απόκτηση διδακτορικού 
διπλώματος. Προϋπόθεση για την κατ' εξαίρεση απο¬ 
δοχή είναι, ο ΥΔ να έχει βαθμό πτυχίου μεγαλύτερο ή 
ίσο από το 8,0. 

δ) Η Σ.Τ., αφού λάβει τη γνώμη του προτεινόμενου επι- 
βλέποντος, τη συνεκτιμά με το υπόμνημα της επιτροπής 
και εγκρίνει ή απορρίπτει αιτιολογημένατην αίτηση του 
υποψηφίου. 

ε) Ημερομηνία εγγραφής θεωρείται η ημερομηνία 
έγκρισης από τη Σ.Τ. με ορισμό θέματος, τριμελούς συμ¬ 
βουλευτικής επιτροπής και επιστημονικού υπεύθυνου 
όπως ορίζονται στο άρθρο 2. 

Η Σ.Τ. επικυρώνει όλα τα παραπάνω με σχετικό από¬ 
σπασμα. 

Άρθρο 2 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. Α' βαθμίδας, αναπληρωτή και επί¬ 
κουρου του Τμήματος Χημείας ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13 Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. Σε πε¬ 
ρίπτωση διδακτορικής διατριβής με επιβλέποντα/ουσα 
από κάποιο ερευνητικό κέντρο, ορίζεται συνεπιβλέπων 
μέλος ΔΕΠ από το Τμήμα Χημείας του Πανεπιστημίου 
Κρήτης ο οποίος ανήκει στις κατηγορίες Δ.Ε.Π. Α' βαθ¬ 
μίδας, αναπληρωτή και επίκουρου καθηγητή. 

2. Για κάθε Υποψήφιο Διδάκτορα ορίζεται -κατόπιν 
εισήγησης του επιβλέποντα- από τη Σ.Τ., Τριμελής Συμ¬ 
βουλευτική Επιτροπή για την επίβλεψη και καθοδήγη¬ 
ση του υποψηφίου, στην οποία μετέχουν ένα (1) μέλος 
Δ.Ε.Π. του οικείου Τμήματος της βαθμίδας του καθη¬ 
γητή, αναπληρωτή καθηγητή ή επίκουρου καθηγητή, 
ως επιβλέπων, και δύο ακόμη μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή.Τα μέλη της επιτροπής 
πρέπει να έχουν συναφή επιστημονική ειδικότητα με 
αυτή, στην οποία ο υποψήφιος διδάκτορας εκπονεί τη 
διατριβή του. Η τριμελής επιτροπή λειτουργεί με βάση 
το άρθρο 39 του ν. 4485/2017 (ΦΕΚ 114/Α704.04.2017). 

3. Κάθε μέλος Δ.Ε.Π. μπορεί να επιβλέπει ταυτόχρονα 
κατά μέγιστο μέχρι πέντε (5) υποψήφιους διδάκτορες. 

4. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Σ.Τ., εκτιμώντας τις πε¬ 
ριστάσεις, αναθέτει σε άλλον την επίβλεψη, ύστερα από 
αίτηση του υποψήφιου διδάκτορα και γνώμη του προ- 
τεινόμενου επιβλέποντος, σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων που μπορεί να επιβλέπεται από κάθε επι- 
βλέποντα. Αν ο αρχικός επιβλέπων μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι, στο 
οποίο ανήκει το Τμήμα, όπου ξεκίνησε η εκπόνηση της 
διατριβής, δηλαδή το τμήμα Χημείας του Πανεπιστημίου 
Κρήτης. 

5. Το Θέμα και η Τριμελής Συμβουλευτική Επιτροπή 
ορίζονται κατά την εγγραφή του Υ.Δ. αλλά μπορούν να 
τροποποιηθούν κατά τη διάρκεια των σπουδών του κα¬ 
τόπιν αιτιολογημένης αίτησης στην ΕΜΣ και έγκρισης 
από την ΕΜΣ και την Σ.Τ. 

Άρθρο 3 

Ερευνητική Πρόταση 

α) Όλοι οι Υποψήφιοι Διδάκτορες θα πρέπει σε διά¬ 
στημα έξι (6) μηνών από την εγγραφή τους να ολοκλη¬ 
ρώσουν την Ερευνητική τους Πρόταση, την οποία θα 
παρουσιάσουν ενώπιον τηςΤριμελούς Συμβουλευτικής 
Επιτροπής. 

β) Η ερευνητική πρόταση κατατίθεται στη Γραμματεία 
Μεταπτυχιακών και καταχωρείται στον ατομικό φάκελο 
του Υ.Δ. 

Άρθρο 4 

Διάρκεια Σπουδών 

Η χρονική διάρκεια για την απόκτηση του διδακτορι¬ 
κού διπλώματος δεν μπορεί να είναι μικρότερη από τρία 
(3) πλήρη ημερολογιακά έτη από την ημερομηνία της 
Σ.Τ. που όρισε τη σύσταση τηςΤριμελούς Συμβουλευτι¬ 
κής Επιτροπής. Με σχετική απόφαση της Σ.Τ. μπορεί να 
προβλέπεται η παράλληλη παρακολούθηση και επιτυχής 
περάτωση οργανωμένου κύκλου μαθημάτων ή άλλες 
συναφείς δραστηριότητες. 

Ο Υ.Δ., με την ολοκλήρωση κάθε έτους διδακτορικής 
έρευνας, υποβάλλει προς την τριμελή συμβουλευτική 
επιτροπή εγγράφως αναλυτικό υπόμνημα σχετικά με την 
πρόοδο της διδακτορικής του διατριβής. Αντίγραφο του 
υπομνήματος, το οποίο υπογράφεται από όλα τα μέλη 
της επιτροπής καθώς και σχόλια επ' αυτού, καταχωρίζε¬ 
ται στον ατομικό φάκελο του υποψηφίου. Μη υποβολή 
της έκθεσης προόδου χωρίς αιτιολογία υπονοεί μη πρό¬ 
οδο εργασιών της ΔΔ και συνεπάγεται διαγραφή από το 
πρόγραμμα σπουδών. 

Η παράταση της φοίτησης πέραν των υποχρεωτικών 3 
ετών, προϋποθέτει την συνεχή πρόοδο εργασιών της ΔΔ 
με βεβαίωση απότηνΤριμελή Συμβουλευτική Επιτροπή, 
έγκριση από την ΕΜΣ και επικύρωση από τη Σ.Τ. 


Άρθρο 5 

Δικαιώματα και Υποχρεώσεις 
Υποψηφίων Διδακτόρων 

Οι Υποψήφιοι Διδάκτορες οφείλουν να συμμετέχουν 
στο σύνολο των εκπαιδευτικών και ερευνητικών δρα¬ 
στηριοτήτων (σεμινάρια, συνέδρια, ημερίδες κ.λπ.) του 
Τμήματος. 

Είναι υποχρεωμένοι να παρακολουθήσουν τα σεμι¬ 
νάρια ασφάλειας καθώς και τουλάχιστον 8 ερευνητικά 
σεμινάρια του Τμήματος κατά την διάρκεια των σπουδών 
τους. 

Ο Υ.Δ. έχει υποχρέωση, να προσφέρει επικουρικό εκ¬ 
παιδευτικό έργο στο Τμήμα για τρία (3) ακαδημαϊκά εξά¬ 
μηνα καθώς και επιτηρήσεις σε εξετάσεις προπτυχιακών 
μαθημάτων (λεπτομέρειες αναφέρονται στον Εσωτερικό 
Κανονισμό για ΜΔΕ). Για την αρμοδιότητά του αυτή, εκ- 
δίδεται από το Τμήμα σχετική βεβαίωση. 

Με πρόταση της Συνέλευσης του Τμήματος και κοινή 
απόφαση των Υπουργών Εθνικής Παιδείας και Θρη¬ 
σκευμάτων και Οικονομίας και Οικονομικών μπορεί να 
ανατίθεται σε Υποψήφιους Διδάκτορες η επικουρία με¬ 
λών Δ.Ε.Π. σε προπτυχιακό και μεταπτυχιακό επίπεδο με 
ωριαία αντιμισθία που επιβαρύνει τον προϋπολογισμό 
του ιδρύματος. 

Όλοι οι Υποψήφιοι Διδάκτορες θα πρέπει να υποβά¬ 
λουν στη Γραμματεία για την ΕΜΣ ετησίως μια έκθεση 
προόδου σχετικά με την ερευνητική τους δραστηριό¬ 
τητα, συμμετοχή σε συνέδρια ή/και αντίτυπα δημοσι¬ 
εύσεων που θα υπογράφεται από τους ίδιους, τον ΕΥ 
και την Τριμελή Συμβουλευτική Επιτροπή τους, όπως 
αναφέρεται στο άρθρο 4 του παρόντος κανονισμού. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

Άρθρο 6 

Συγγραφή - Υποστήριξη - Αξιολόγηση 
της Διδακτορικής Διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη 
δημόσια υποστήριξη και την αξιολόγησή της. Τα μέλη 
της επιτροπής μπορούν να συνεδριάσουν για τη λήψη 
της απόφασης και μέσω τηλεδιάσκεψης. Αν η τριμελής 
συμβουλευτική επιτροπή αποδεχθεί την αίτηση του υπο¬ 
ψηφίου, συντάσσει αναλυτική εισηγητική έκθεση και την 
υποβάλλει στη Συνέλευση του Τμήματος ζητώντας τον 
ορισμό επταμελούς εξεταστικής επιτροπής για την κρίση 
της διδακτορικής διατριβής. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 

ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485/2017 (ΦΕΚ 114/Α704.04.2017), καθώς και 
τέσσερα (4) επιπλέον μέλη, που πληρούν τα κριτήρια 
του δευτέρου εδαφίου της παραγράφου 2 του άρθρου 
39 του ίδιου νόμου. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετήσα- 
ντα μέλη της τριμελούς συμβουλευτικής επιτροπής, που 
έχουν αντικατασταθεί σύμφωνα με την παράγραφο 2, 
μπορεί να παρίστανται κατά τη συνεδρίαση χωρίς δι¬ 
καίωμα ψήφου. 

Γενικές οδηγίες για τη συγγραφή της διδακτορικής 
διατριβής παρέχονται στην ιστοσελίδα του Τμήματος. 
Αυτή πρέπει να περιέχει το ενδιαφέρον του θέματος με 
ανασκόπηση στη διεθνή βιβλιογραφία, το σκοπό της 
μελέτης, τη μεθοδολογία, τα αποτελέσματα, επεξεργασία 
και συζήτηση τους, σύνοψη και προοπτικές. 

Η γλώσσα συγγραφής της διδακτορικής διατριβής εί¬ 
ναι η ελληνική αλλά με απόφαση της Σ.Τ. κατόπιν αιτιο¬ 
λογημένης αίτησης του ΥΔ στην ΕΜΣ μπορεί να γραφτεί 
η ΔΔ στα αγγλικά. 

Η απονομή-τίτλου-αναγόρευση του υποψηφίου σε 
διδάκτορα γίνεται από τη Σ. Τ. Παράδειγμα του τίτλου 
σπουδών δίνεται στο τέλος του παρόντος κανονισμού. 

Πριν την αναγόρευση ο ΥΔ υποχρεούται να έχει προ¬ 
σκομίσει στη Γραμματεία του Τμήματος, στη Βιβλιοθήκη 
του Ιδρύματος και στο Εθνικό Κέντρο Τεκμηρίωσης τα 
αντίτυπα της ΔΔ σε ηλεκτρονική και έντυπη μορφή και 
ότι άλλο δικαιολογητικό ορίζεται από τους σχετικούς 
φορείς. 

Στο διδάκτορα, μετά την επιτυχή υποστήριξη της δι¬ 
ατριβής του ενώπιον της εξεταστικής επιτροπής, είναι 
δυνατόν να χορηγείται πριν από την καθομολόγησή του 
βεβαίωση επιτυχούς περάτωσης της διατριβής του. 

Άρθρο 7 - Παροχές 

α) οι υποψήφιοι διδάκτορες που δεν έχουν υγειονομι¬ 
κή κάλυψη δικαιούνται υγειονομικής και νοσοκομειακής 
περίθαλψης, όπως ισχύει και για τους ανασφάλιστους 
προπτυχιακούς φοιτητές σύμφωνα με την παράγραφο 
3 του άρθρου 31 του νόμου 4452/2017 (Α' 17). 

β) Οι διατάξεις του άρθρου 13 του ν. 2640/1998 (ΦΕΚ 
206 Α') εφαρμόζονται αναλόγως και στους υποψήφιους 
διδάκτορες, σε περίπτωση που πραγματοποιούν πρακτι¬ 
κή άσκηση σύμφωνα με το πρόγραμμα σπουδών τους. 

γ) Για τους υποψήφιους διδάκτορες εφαρμόζονται 
οι διατάξεις της παραγράφου 8 του άρθρου 43 του 
ν. 2413/1996 (ΦΕΚ 124 Α') για τη χορήγηση φοιτητικών 
δανείων. 


Άρθρο 8 - Αξιολόγηση Διδακτορικών Σπουδών 
Τμήματος Χημείας 

Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), με απόφαση της οικείας Κοσμητείας συγκροτεί¬ 
ται μία Ε.Σ.Ε. για τις διδακτορικές σπουδές του Τμήματος 
και τα μέλη της επιλέγονται από σχετικό μητρώο αξιολο- 
γητών που τηρείται σε κάθε Σχολή, όπως προβλέπεται 
στο άρθρο 44 του ν. 4485/2017 (ΦΕΚ 114/Α704.04.2017). 

Ανά πενταετία τα μέλη της Ε.Σ.Ε. επισκέπτονται τις 
εγκαταστάσεις του Τμήματος για επαρκές χρονικό δι¬ 
άστημα, κατά το οποίο συναντώνται και συζητούν με 
εκπροσώπους των διδασκόντων και των φοιτητών προ- 
κειμένου να διαμορφώσουν την τελική έκθεση αξιολόγη¬ 
σης. Τα προτεινόμενα κριτήρια είναι τα ακόλουθα: 

1. Τήρηση των όρων, συνθηκών και κανονισμών λει¬ 
τουργίας του Προγράμματος, όπως αυτοί ορίζονται από 
τον Εσωτερικό του Κανονισμό. 

2. Ποιότητα και ποσότητα του ερευνητικού έργου, με 
αναφορά στον αριθμό και την ποιότητα των δημοσιεύ¬ 
σεων, των παρουσιάσεων σε διεθνή και εθνικά συνέδρια, 
μονογραφιών, κ.λπ. 

3. Αριθμός εγγεγραμμένων φοιτητών και αποφοιτη- 
σάντων. 

4. Ακαδημαϊκό ή επαγγελματικό 5ΐ3ΐυ5 των αποφοίτων 
διδακτόρων. 

Παράρτημα 

Τίτλος Σπουδών - Διδακτορικό Δίπλωμα 

Το διδακτορικό δίπλωμα υπογράφεται από τον Πρύτα¬ 
νη, τον Πρόεδρο και τον Προϊστάμενο της Γραμματείας 
του Τμήματος. Ο τύπος είναι ο ακόλουθος: 

ΕΛΛΗΝΙΚΗ ΔΗΜΟΚΡΑΤΙΑ 

ΠΑΝΕΠΙΣΤΗΜΙΟ ΚΡΗΤΗΣ 
[Σήμα Πανεπιστημίου Κρήτης] 

ΤΟ ΤΜΗΜΑ ΧΗΜΕΙΑΣ 

ΤΗΣ ΣΧΟΛΗΣ ΘΕΤΙΚΩΝ ΚΑΙ ΤΕΧΝΟΛΟΓΙΚΩΝ ΕΠΙΣΤΗΜΩΝ 
ΑΠΟΝΕΜΕΙ 

ΔΙΔΑΚΤΟΡΙΚΟ ΔΙΠΛΩΜΑ 
ΜΕ ΤΑ ΔΙΚΑΙΩΜΑΤΑ ΚΑΙ ΤΙΣ ΥΠΟΧΡΕΩΣΕΙΣ 
ΠΟΥ ΤΟ ΣΥΝΟΔΕΥΟΥΝ 
ΣΤΟΝ/ΣΤΗΝ ΟΝΟΜΑ ΕΠΩΝΥΜΟ 

Ο /Η ΟΠΟΙΟΣ/Α ΑΝΤΑΠΟΚΡΙΘΗΚΕ ΣΤΙΣ ΑΠΑΙΤΗΣΕΙΣ 

ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ ΤΟΥΤΜΗΜΑΤΟΣ 
ΤΟΥ/ΤΗΣ ΚΑΙ ΥΠΟΣΤΗΡΙΞΕ 
ΠΡΩΤΟΤΥΠΗ ΕΠΙΣΤΗΜΟΝΙΚΗ ΔΙΑΤΡΙΒΗ 
ΗΡΑΚΛΕΙΟ, ΗΜΕΡΟΜΗΝΙΑ 

Ο/Η ΠΡΥΤΑΝΗΣ 

Ο /Η ΠΡΟΕΔΡΟΣ Ο/Η ΓΡΑΜΜΑΤΕΑΣ 

ΤΟΥΤΜΗΜΑΤΟΣ ΤΟΥΤΜΗΜΑΤΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 
Ο Πρύτανης 


ΟΔΥΣΣΕΑΣ - ΙΩΑΝΝΗΣ ΖΩΡΑΣ 

